באירוע רסלמניה 31 סת' רולינס הפריע באמצע הקרב של רומן ריינס וברוק לסנר ופדה את המזוודה שלו כך שהקרב הפך לקרב משולש וניצח בקרב. ב-30 במרץ 2015 יום אחרי האירוע לסנר הגיע לזירה מלווה על ידי המנג'ר שלו, פול היימן, והזמין את רולינס לקרב חוזר על האליפות באותו יום. רולינס אמר שיהיה קרב חוזר, אבל לא באותו יום והקרב נקבע לאירוע באטלגראונד. בעקבות כך, לסנר התעצבן ותקף את כל מי שהיה מסביבו כולל את צוות השדרנים, את העוזרים של רולינס (ג'יימי נובל וג'ואי מרקורי), את הצלם ורולינס עצמו שהצליח להתחמק וברח מן האולם. כתוצאה מכך, סטפני מקמהן השעתה את ברוק לסנר. זמן קצר לאחר מכן, רולינס חידש את הפיוד שלו עם דין אמברוז, רנדי אורטון ורומן ריינס שהוביל לקרב רביעייה באירוע פייבאק שהסתיים בניצחון של רולינס. באירוע באטלגראונד רולינס התמודד מול ברוק לסנר על אליפות ה-WWE, אך הקרב ביניהם הסתיים כאשר לסנר ניצח בפסילה לאחר שאנדרטייקר הפריע לקרב וחידש את הפיוד שלו עם לסנר. באירוע סאמרסלאם רולינס התמודד מול ג'ון סינה על אליפות ה-WWE ואליפות ארצות הברית של ה-WWE בקרב שהסתיים בניצחון לטובת רולינס. ניצחון זה הפך אותו למתאבק הראשון בתולדות הארגון, שמחזיק באליפות ה-WWE ובאליפות ארצות הברית של ה-WWE באותו זמן. ב-24 באוגוסט 2015, טריפל H וסטפני מקמהן הפתיעו את רולינס עם פסל של עצמו והתכוונו להראות לו את זה, אבל כשהסירו את כיסוי הפסל, סטינג היה מתחתיו, תקף את רולינס ואף איתגר אותו לקרב על אליפות ה-WWE באירוע לילה של אלופים, אך גם ג'ון סינה הזמין את רולינס לקרב חוזר על אליפות ארצות הברית של ה-WWE. רולינס נענה בחיוב לשני הקרבות והתמודד גם מול סטינג וגם מול סינה באותו ערב. באירוע זה, רולינס ניצח את סטינג ונשאר אלוף ה-WWE, מנגד, הוא הפסיד לסינה והפסיד את אליפות ארצות הברית של ה-WWE. ב-5 בנובמבר 2015 בזמן סיבוב הופעות רולינס נפצע בברך ונאלץ לוותר על אליפות ה-WWE ובעקבות זאת יצא לתקופת שיקום של חצי שנה.